буква в);
 в)
 по време на проверките действат в съответствие с правилата и професионалните практики, които са длъжни да следват служителите от съответната държава членка, и са обвързани от задължението да съблюдават професионална тайна.
 7. Исканията, посочени в настоящия член, се предават на органа, към който са оправени в съответната държава членка, чрез органа за връзка на тази държава членка. Същата процедура се прилага по отношение на:
 а)
 отговорите на такива искания;
 б)
 съобщенията относно прилагането на параграфи 2 и 4.
 8. Независимо от параграф 7 и в интерес на по-експедитивното и по-ефективно взаимно сътрудничество държавите членки може да разрешат на компетентен орган:
 а)
 да отправя своите искания или съобщения пряко до компетентния орган на друга държава членка;
 б)
 да отговаря пряко на искания или съобщения, получени от компетентния орган на друга държава членка.
 Член 39
 Лица, които са обект на проверки
 Физическите или юридическите лица и групите от такива лица, чиито професионални дейности може да бъдат обект на проверките, посочени в настоящата глава, не бива да възпрепятстват извършването на тези проверки и са длъжни да ги улесняват по всяко време.
 Член 40
 Събиране на недължимо платени суми
 1. Член 7 от Регламент за изпълнение (ЕС) No 809/2014 се прилага mutatis mutandis.
 2. Налагането на санкции и събирането на недължимо платени суми не засягат уведомяването на Комисията за нередности, което се изисква съгласно Регламент (ЕО) No 1848/2006 на Комисията (14).
 РАЗДЕЛ 2
 Контрол на специалните мерки
 Член 41
 Проверки във връзка с операциите по информиране и популяризиране
 1. При операциите, които се изпълняват съгласно мерките, предвидени в член 45 от Регламент (ЕС) No 1308/2013, и при които въз основа на административните проверки на първоначалното заявление за подпомагане за допустимо е счетено финансово участие на Съюза в общ размер на 300 000 EUR или повече, държавите членки може да разрешат на бенефициерите заедно с исканията за междинно или окончателно плащане, които обхващат финансово участие на Съюза в размер на 150 000 EUR или повече, да представят сертификат за финансовите отчети.
 Държавите членки може да определят по-ниски прагови стойности, когато са налице доказателства, че този метод за контрол не увеличава риска за финансовите средства на Съюза.
 Този сертификат се изготвя от одобрен външен одитор и трябва да предоставя адекватни доказателства за това, че предлаганите разходи са допустими и действителни, въз основа на следните критерии:
 а)
 разходите са действително извършени от бенефициера или от организиращия орган, на който бенефициерът е поверил изпълнението на операцията по информиране или популяризиране, или на части от нея;
 б)
 разходите съответстват на разходите, които са счетени за допустими от компетентния орган въз основа на административните проверки на първоначалното заявление за подпомагане;
 в)
 разходите са необходими за изпълнението на операцията, одобрена от компетентния орган;
 г)
 разходите може да бъдат идентифицирани и проверени, например, като са записани в счетоводната документация на бенефициера или на организиращия орган и са определени съгласно приложимите счетоводни стандарти на държавата членка, в която е установен бенефициерът или организиращият орган;
 д)
 разходите отговарят на изискванията на приложимата нормативна уредба в областта на данъчното облагане и социалното